Manchester

Manchester ła xe na sità de el Reño Unìo, sede de ła contea metropułitana de ła Gran Manchester (Greater Manchester).

Ła se trova inte ła Ingiltera nordosidental, so el fiume Irwell, 50 km  a nordest de Liverpool, int'una de łe rejon pì popołae de el paexe indove se incroxa inportanti łinie feroviarie, stradałi, de acua e aeree. In particołar un canal (Manchester Ship Canal) ła łiga diretamente a a el mar de Irlanda a ovest.

El xe un inportante sentro par ła fiładura e ła tesitura de łana, łin, canapa e de fibre artifisiałi; altre atività łe conprende łe industrie matałurgege, siderurgege, mecanege (in particołar macine tesiłi) cimege, de ła goma e de ła carta. El xe uno de i sentri comersiałi pì ativi de ła Gran Bretaña.

Ła sità ła xe un sentro cultural de prima inportansa, sede de universidà, istitui sientifegi, bibliotece e gałerie.

 Istoria 
El antigo sentro roman fortifegà de Mancunium, inte el VII secoło el xe deveñua ła rexidensa de i re sasoni de el Wessex. Inte el 1301, fintanto ce ła jera drio divenir ła sità pì inportante de el Lancashire, grasie a ła cresita de ła industrie de ła łana, ła se ga łibarà da ła suditansa feudal. Inte el XVIII secoło el proceso de trasformasion capitałistega de łe so manifature el se ga sveltio grasie a  el potensiamento de łe industrie tesiłi, dovuo a ła visinansa de łe miniere de  carbon e a ła introdusion de el tełèr mecanego a vapor. Inte el XIX secoło ła sità ła xe deveñua el sentro de el movimento łiberal inglexe. Inte el 1830 ła se ga costruia ła prima ferovia pasejeri da Manchester a Liverpool.

 Demografia 
Ła ga pi de 464 200 abitanti (urbana: 2 240 000) e 412 km², co na densità de 3 815/ km² (9 880,8/sq mi). Ła conurbasion ła ga inglobà i sentri periferisi visini fin a contar sirca 2,4 miłioni de persone.

 Gałeria de someje 

 Note 

 Varda anca 
 B of the Bang